Document ID: 32014R1320

KOMISJONI MÄÄRUS (EL) nr 1320/2014,
1. detsember 2014,
millega muudetakse nõukogu määrust (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 9. detsembri 1996. aasta määrust (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel, (1) eriti selle artikli 19 lõiget 5,
ning arvestades järgmist:
(1)
Määruses (EÜ) nr 338/97 on loetletud looma- ja taimeliigid, millega kauplemine on piiratud või kontrolli all. Need loetelud hõlmavad ohustatud looduslike looma- ja taimeliikidega rahvusvahelise kauplemise konventsiooni (CITES) (edaspidi „konventsioon”) liidetes esitatud loetelusid.
(2)
Konventsiooni III liitesse kanti hiljuti järgmised liigid: Dalbergia tucurensis (märkega) Nicaragua taotlusel; Antilope cervicapra, Boselaphus tragocamelus, Capra hircus aegagrus, Capra sibirica, Gazella bennettii, Pseudois nayaur, Axis porcinus, Herpestes edwardsi, Herpestes javanicus, Hyaena hyaena, Lophura leucomelanos, Pavo cristatus, Pucrasia macrolopha Pakistani taotlusel; Quercus mongolica ja Fraxinus mandshurica (mõlemad märkega) Venemaa Föderatsiooni taotlusel.
(3)
Ükski liikmesriik ei ole esitanud vastuväiteid nende muudatuste kohta.
(4)
Konventsiooni III liite muudatuste tõttu on vaja muuta määruse (EÜ) nr 338/97 C lisa.
(5)
Lygodactylus williamsi on Rahvusvaheline Looduse ja Loodusvarade Kaitse Ühingu punases raamatus liigitatud kategooriasse „kriitiliselt ohustatud” ja teda esineb ühel väikesel alal Tansaanias. Andmete kohaselt mõjutab selle liigi kogumine rahvusvahelise lemmikloomakaubanduse jaoks seda liiki otseselt ulatuses, mis ohustab tõenäoliselt selle populatsiooni. Selle liigiga kaubeldakse teadaolevalt liidus, peamiselt kui loodusest võetud isenditega, ja nõudlus tema järele on olemas. Seetõttu paistab Lygodactylus williamsi vastavat kriteeriumidele, mille alusel ta kanda määruse (EÜ) nr 338/97 B lisa loetellu kooskõlas sama määruse artikli 3 lõike 2 punkti c alapunktiga i. Komisjon konsulteeris Tansaania Ühendvabariigiga kõnealuse liigi võimalikus kandmises määruse (EÜ) nr 338/97 B lisasse. Seega tuleks Lygodactylus williamsi kanda nimetatud määruse B lisasse.
(6)
Bradypus pygmaeus lahutati 2001. aastal liigist Bradypus variegatus. Nimetatud liik jäi ekslikult konventsiooni II liitesse lisamata. See viga parandati 20. novembril 2013 ja Bradypus pygmaeus tuleks nüüd kanda määruse (EÜ) nr 338/97 B lisasse.
(7)
Lophura leucomelanos tuleks kustutada D lisast, sest see liik kanti C lisasse.
(8)
Mõistete „ekstrakt”, „jaemüüki saatmiseks pakendatud valmistooted”, „pulber” ja „puiduhake” määratlused tuleks lisada märkustesse A, B, C ja D lisa tõlgendamise kohta, sest need määratlused lepiti kokku konventsiooniosaliste konverentsi 16. istungil märtsis 2013.
(9)
Allmärkus Agalychnis spp. kohta tuleks kustutada, sest konventsioonis loetletud kahepaiksete taksonoomilise kontrollnimekirja vastuvõtmisega muutus see allmärkus ülearuseks.
(10)
Koralle käsitlevat märkust tuleks ajakohastada, et see oleks kooskõlas konventsiooni liidetega.
(11)
Selguse huvides on lisadesse tehtud mõned keelelised muudatused.
(12)
Vajalike muudatuste ulatust silmas pidades on selguse huvides vaja kõnealuse määruse lisa tervikuna asendada.
(13)
Seepärast tuleks määrust (EÜ) nr 338/97 vastavalt muuta.
(14)
Käesoleva määrusega ettenähtud meetmed on kooskõlas määruse (EÜ) nr 338/97 artikli 18 lõike 1 alusel asutatud looduslike looma- ja taimeliikidega kauplemise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 338/97 lisa asendatakse käesoleva määruse lisas sätestatud tekstiga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 1. detsember 2014

Labels: 3
20